Κασέου (ποταμός)

Ο Κασέου (πορτογαλ. Rio Cacheu) είναι ποταμός στη χώρα Γουινέα-Μπισάου της Αφρικής, γνωστός στον άνω ρου του και ως Φαρίμ (Farim). Το συνολικό μήκος του είναι περίπου 257 χιλιόμετρα. Από τους μεγαλύτερους παραποτάμους του είναι ο ποταμός Κανζαμπάρι.

Ρους
Οι πηγές του Κασέου βρίσκονται κοντά στο βόρειο σύνορο της χώρας, βορείως της Κοντουμπόελ και κοντά σε μια καμπή του ανεξάρτητου ποταμού Ζέμπα. Ο ποταμός ρέει προς τα δυτικά, διέρχεται από την κωμόπολη Φαρίμ και κοντά από τo Bigenè. Η κοίτη του από εκεί και κάτω διευρύνεται σχηματίζοντας μια εκβολή, στη νότια ακτή της οποίας βρίσκεται η ομώνυμη του ποταμού πόλη Κασέου. Η Νήσος Ελία είναι ένα αρκετά μεγάλο ποτάμιο νησί στη δεξιά όχθη του ποταμού, κοντά στο στόμιό του. Το δυτικό άκρο του νησιού αυτού βρίσκεται στην ανατολική πλευρά της συμβολής του μικρού ποταμού Ελία με τον Κασέου.Ilha de Elia - Mapcarta

Ο ποταμός Κασέου είναι πλωτός ακόμα και για μεγάλα πλοία (2.000 τόνων) σε μήκος περί τα 97 χιλιόμετρα, ενώ για μικρά ποταμόπλοια σε πολύ μεγαλύτερο μήκος. Αποτελούσε έτσι παλαιά μια σημαντική μεταφορική αρτηρία για το εμπόριο.

 Ιστορικά στοιχεία 
Κατά τον Πορτογαλικό αποικιακό πόλεμο και ειδικότερα στον Πόλεμο της Ανεξαρτησίας της Γουινέας-Μπισάου, ο ποταμός εξυπηρέτησε αρκετές στρατιωτικές επιχειρήσεις.

Τον Δεκέμβριο του έτους 2000, ένα μεγάλο μέρος της εκβολής του ποταμού Κασέου ορίσθηκε ως μέρος του Εθνικού Πάρκου μαγγρόβιων του ποταμού Κασέου.Faculty of Law of Bissau, References on Legal Diploma on the Creation of Cacheu River Mangrove Natural Park Το 68% του πάρκου αυτού έχει μαγγρόβια βλάστηση.

Παραπομπές

 Βιβλιογραφία 

 Salif Diop: La côte ouest-africaine. Du Saloum (Sénégal) à la Mellacorée (Rép. de Guinée), ORSTOM, Παρίσι 1990

Κατηγορία:Γεωγραφία της Γουινέας-Μπισάου
Κατηγορία:Ποταμοί της Αφρικής